# Ανοσολογική ανεπάρκεια

### Από τη Βικιπαίδεια, την ελεύθερη εγκυκλοπαίδεια

Η ανοσολογική ανεπάρκεια είναι η παθολογική κατάσταση όπου ο ανθρώπινος οργανισμός αδυνατεί να αμυνθεί απέναντι στα μικρόβια και τους μικροοργανισμούς του περιβάλλοντός του, με αποτέλεσμα να νοσήσει.

Ο οργανισμός του ανθρώπου διαθέτει μια τεράστια ποικιλία αμυντικών όπλων απέναντι στα χιλιάδες μικρόβια και τους μικροοργανισμούς που υπάρχουν στο περιβάλλον. Την άμυνα αυτή την έχει αναλάβει το ανοσοποιητικό σύστημα. Το σύστημα αυτό αποτελείται από διάφορες ομάδες κυττάρων και κυρίως από λεμφοκύτταρα. Το λεμφοκύτταρο θα μπορούσαμε να πούμε ότι είναι ο "αρχηγός" του ανοσοποιητικού συστήματος. Μόλις κάποιο μικρόβιο εισβάλλει στον οργανισμό, τα λεμφοκύτταρα δίνουν το "σύνθημα" και στη συνέχεια συντονίζουν όλες τις αμυντικές ενέργειες του οργανισμού ώστε να εξοντωθεί ο ξένος εισβολέας.

Στην ασθένεια του AIDS ο ιός HIV μπαίνοντας στο αίμα προσβάλλει αυτά ακριβώς τα λεμφοκύτταρα, και τα χρησιμοποιεί σαν "εργοστάσιο" παραγωγής νέων ιών, εξουθενώνοντας το ανοσοποιητικό σύστημα του ανθρώπου. Η άμυνα του οργανισμού καταρρέει, με αποτέλεσμα μικρόβια που σε φυσιολογικά άτομα δεν προκαλούν νόσο, σε ασθενείς με AIDS να προκαλούν σοβαρές έως και θανατηφόρες αρρώστιες.

Ανακτήθηκε από "http://el.wikipedia.org../../../%CE%B1/%CE%BD/%CE%BF/%CE%91%CE%BD%CE%BF%CF%83%CE%BF%CE%BB%CE%BF%CE%B3%CE%B9%CE%BA%CE%AE_%CE%B1%CE%BD%CE%B5%CF%80%CE%AC%CF%81%CE%BA%CE%B5%CE%B9%CE%B1.html"

Κατηγορία: Ιατρική

##### Views

- Άρθρο
- Συζήτηση
- Τελευταία έκδοση

##### Αναζήτηση